TRAGICOMEDIE: O firmă de calibru face angajări, oamenii nu vor să muncească, apel disperat al primarului: Vă rog să înțelegeți că trebuie să lucrăm undeva

Drept urmare și pus într-o situație disperată, primarul comunei Dângeni a fost nevoit să facă un apel prin intermediul internetului, către toți cei care refuză să lucreze. Cătălin Rotundu a publicat un mesaj pe o pagină de socializare prin care aduce la cunoștință faptul că este supărat căci până în prezent s-au înregistrat doar 11 persoane interesate, deși sunt puse la dispoziție 50 de locuri de muncă.

”Deși am anunțat public și în mod repetat că în comuna a venit un angajator important la nivel de județ, care recrutează forța de muncă în domeniul confecțiilor, sunt supărat că până astăzi (n.r. - 24 noiembrie 2014) s-au arătat interesate să lucreze un număr de numai 11 persoane, deși oferta este de 50 locuri de muncă”, le-a transmis Cătălin Rotundu internauților din comună.

[[banner]]

În mesajul primarului, tinerii în mod special sunt încurajați să nu mai stea la rând pentru ajutoare sociale și să pună mâna la treabă căci este o rușine să trăiești la infinit de pe spinarea părinților.

”Dragi concetățeni și mă adresez în mod special persoanelor mai tinere, va rog să înțelegeți că trebuie să învățăm să avem fiecare o meserie și să lucrăm undeva, nu se mai poate trăi pe spatele părinților sau din ajutoare sociale. Fac apel încă o dată către persoanele interesate să muncească pe un salariu net de 1.000 lei, transport asigurat și program de opt ore de muncă. Vă mulțumesc pentru înțelegere și în speranța că nu voi mai vedea persoane tinere stând la rând pentru a-și întocmi dosare de ajutor social”, a scris pe contul său de Facebook, primarul comunei Dângeni.

Nu doar în comuna Dângeni se întâmplă astfel de cazuri ”rușinoase”, deși sunt locuri de muncă oamenii nu vor să lucreze invocând fel și fel de motive.

Ștefania VORNICEANU

[[galerie-foto]]

CITEȘTE:

Bursa locurilor de muncă pentru tinerii botoșăneni – DOCUMENT





